දියනාපු ඇළ මාර්ගයේ වැසිකිළිවලෙන් උතුරා යන අප ජලය ගලායෑම නිසා තම ජනජීවිතයට ඉමහත් තර්ජනයක් වී ඇති බව හබරකඩ, වෑකන්ද, විමානපාර එපිටවල ප්‍රදේශවාසීහු පවසති.අසල නිවාසවලින් බැහැරකරන අප ජලය, වැසිකිළිවලින් පිටවන ජලය මෙම ඇළට එකතු වී කි.මී. 1 1/2 ක් පමණ දුර මෙම ජනාවාස අසලින් බැස යන අතර ඒවායින් විශාල දුර්ගන්ධයක් පැතිරී යයි.මෙම ඇළේ ජලය සමහර දිනක සුදුපාටින්ද තවත් දිනක තද කළුපාටින් ද ගලා යන අතර එම ජලයට මලපහ මිශ්‍ර වී ඇති බවක් දැකගත හැකිය.